ஒவ்வொன்றையும் மேற்கோள்களாக புரிந்துகொள்ளும் போக்கால் அபத்தமாக புரிந்துகொள்ளப்பட்ட பின்நவீனத்துவம் கலகம் என்ற ஒற்றைச் சொல்லால் அறிமுகம் செய்யப்பட்டது. அதாவது நிகழ்ச்சிகளில் குடித்துவிட்டு வந்து தாறுமாறாக எதையாவது பேசுவது, பிறரை பேசவிடாமல் மறிப்பது. அப்படி செய்தவர்கள் பிரபலமானார்கள். அதை செய்பவர்கள் அதிகரித்தார்கள். அதுதான் பின் நவீனத்துவம் என அவர்களே நம்பினார்கள்.